UBERA ARANZETA (EH Bildu, 2014-03-21):
Beitu Darpón jauna, kalitatea ez dago bermatua. Gure burua engainatu dezakegu baina engainu horrek zenbat irauten du?
Ze egunerokoan ikusten da kalitatea ez dagoela bermatua. Langileen lan baldintzak bermatzen ez diren bitartean kalitatea ez dago bermatua. Eta ez da guk esaten dugulako, zuek ere behin baino gehiagotan esan duzue hori.
Eta gaur ere gauza bera egin duzu, legea aitzaki hartu duzu. Hau da, harreman laboralak enpresarien eta langileen arteko harremanak direla. Baina Darpón jauna, zuen ardura da, zerbitzu hori Osasun Sailaren ardura da eta hor zerbait egin beharko duzue.
Esan duzu arrazoia daukagula. Hemen asuntoa ez da arrazoia daukagun aitortzea, ez dugu hori bilatzen. Gu nahi duguna da arazoa konpontzea, irtenbidea ematea. Esan duzu harremanetan jarri zarela, badakit bilera batzuk egon direla, baina bilera horietan ez da elkarrizketa...
...ematea.
Esan duzu, harremanetan jarri zarela. Badakit bilera batzuk egon direla, baina bilera horietan ez da elkarrizketa sustatu eta hori da egin behar dena. Kontrol eta jarraipen lana egiten ari baldin bazarete, suposatzen dut kontrol eta jarraipen lan horretatik detektatuko duzuela arazo bat dagoela. Bale. Eta arazoa horren aurrean zer egiten dugu?
Ba gure ustez, arazo horren aurrean Osasun Saila, patronala delako, kasu honetan, eta kanporatzen dituen zerbitzuen kasu guztietan den bezala, zeren zerbitzua Osasun Sailarena da eta patronala Gobernua da, Osasun Saila da, ba ekimena hartu behar dut. Eta ekimena hartzea zer da? Elkarrizketa bideratzea. Elkarrizketa.
Eta kasu honetan zer egin beharko litzateke? Duintasun hori eta erregularizazio hori bideratzeko, saiatu hitzarmen autonomiko bat bideratzeko, elkarrizketa bideratzea eta hor bitartekari lanak egin, ekimena hartu, aktibatu eta hori egin dezakezue.
Hori egin dezakezue, zeren kasu batzuetan ikusi dugu egin duzuela eta txalotzen dugu. Txalotzen dugu. Gauzak ondo egiten direnean, aitortu beharra dago eta horrela da. Hezkuntzan egin da. Zergatik hemen ez? Zergatik hemen ez? Eta hori da gaur eskatu nahi dizuguna. Zure erantzukizuna ardura betetzeko, besterik ez.
Benetan sinesten baduzue pertsonak helburu direla, pertsonak erdigunean daudela, oraintxe daukazue aukera. Zeren batzorde askotan ahoz entzun dugu, ahoz entzun dugu eta gure galderei erantzunez ez zeundetela ados lan erreformaren aplikazioarekin. Ahalegin guztiak egingo zenutela zuen zerbitzuetan lan erreforma ez aplikatzeko.
Ba orain daukazue momentua. Orain daukazue momentua lan erreforma garraio sanitarioan ez aplikatzeko. Aplikatzen ari da. Aplikatzen ari da uztailetik enpresa batzuetan.
Oraintxe hitzetatik ekintzetara pasatzeko aukera paregabea. Eta gaurkoan adjudikazioetan eta ikuskaritzen zereginetan ez dut sakonduko, zeren agerraldiak eskatu ditugu, informazioa eskatu dugu eta horren inguruan batzordean sakondu dugu, eta hor ere gauza asko genituzke ikusteko zeren txostenetan ikusten da ba gauza batzuk konpondu direla, baino beste batzuk oraindik ikuskaritzetan detektatu diren gabezia horiek konpondu gabe daudela. Txostenetan dago.
Eta horretaz hitz egin genuen batzordean eta azalpenak eman zizkigun (...) jaunak, ez baldin banago oker, eta jarraituko dugu hitz egiten eta oso ondo, hori da zuen lana. Besterik ez.
Hemen bakoitzari berea, baina kalitatea ez da bermatzen. Oraindik gauza asko daude, baita teknikoki ere langileen lan baldintzetan sartu gabe, garraio sanitarioan gauzak hobetzeko.
Eta noski, zerbitzu hau lehendik zegoela kanporatua, beroren kudeaketa kanporatua. Bai, baina dagoen fragmentazioak zerbitzuaren kalitatean ez du laguntzen eta orain daukagu aukera eta esan duzun bezala, prest baldin bazaudete hori guztia bideratzeko, oraintxe hartu ekimena eta sustatu hitzarmen autonomiko bat. Guztiok eskertuko dugu, baina mesedez egin ezazue berandu baino lehen ezbehar bat gertatu aurretik, mesedez.
Beraz, goazen hausnarketa bati ekitera, goazen ekimena hartzera eta inplikatzera. Garraio sanitarioaren antolaketa ahalik eta eraginkorrena izateko eta guztiok irabazten irteteko.
Pertsonak helburu.